als_Latn dik_Latn sag_Latn
Si asnjëherë më parë treva e “Anamoravës” do jetë e përfaqësues në futbollin kosovar. Inkuadrimi i Vllaznisë së Pozheranit në Superligë e dërgon në tre numrin e skuadrave nga kjo anë që luajnë në elitën e futbollit kosovar pas Gjilanit dhe Dritës, raporton Gazetasheshi.com.
Por, Vllaznia nuk është senzacioni i vetëm që kjo trevë i ka ofruar futbollit kosovar. Inkuadrimi i Bashkimit të Koretinit dhe Kikës nga Hogoshti në Ligën e Parë është edhe një dëshmi tjetër se “Anamorava” po jeton me futbollin dhe çdo ditë e më shumë po shënon suksese në futbollin kosovar.
Në Superligë me tri skuadra
Inkuadrimi i Vllaznisë dhe shpëtimi i Dritës brenda dy ditëve e ka konfirmuar në tre numrin e skuadrave nga “Anamorava” që do garojnë në elitën e futbollit kosovar duke përfshirë edhe Gjilanin që ka treguar stabilitet të dukshëm në dy vitet e fundit garimi në kompeticionin më madhor të vendit tonë.
Rrjedhimisht kështu elites së futbollit kosovar i shtohen edhe dy derbi më shumë, teksa Vllaznia e Pozheranit do të përballet me Gjilanin dhe Dritën. Tifozëria “Tigrat” duhet të bëhen gati qysh tani për të rivalizuar “Skifterat” dhe “Intelektualët” në tribuna që edhe këtë sezonë ishin në piadestalin më të lartë të tifo skenës kosovare.
Në Ligën e Parë me tri skuadra
Bashkimi i Koretinit dhe Kika e Hogoshtit do të gjejnë në Ligën e Parë skuadrën e Vitisë.
Koretinasit ishin inkuadruar javë më parë në këtë rank garash, derisa Kika e Hogoshtit triumfoi në ndeshjen e barazhit ndaj ekipit të Ulpianës. Vitia tashmë ka vite që garon në Ligën e Parë dhe është një skuadër mjaft stabile.
Tifozëria “Unikat” nga Koretini, ata “Luanët” nga Hogoshti dhe “Idealistat” nga Vitia duhet të bëhen gati për një tjetër sezonë të nxehtë futbollistik.
Në Ligën e Dytë me katër skuadra të tjera
Ndonëse nuk ia dolën këtë sezonë, ekipi i Dardanës vazhdon të përfaqësojë denjësisht “Anamoravën” në Ligën e Dytë.
“Dardanët” do të synojnë edhe njëherë tjetër rikthimin në Ligën e Parë, teksa në këtë rank garash do të përballen me tri skuadra tjera nga kjo trevë. Bëhet fjalë për Kaolinin nga Karaçeva, si dhe Bashkimin e Galaksinë nga Gjilani.
Një gjë është e sigurtë “Anamorava” do jetë kryeqendra e futbollit në edicionin e ardhshëm.
Përgatiti: Drilon SYLEJMANI
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn